4Ε

Η 4Ε είναι ελληνικός ιδιωτικός τηλεοπτικός σταθμός, μη ενημερωτικός με καθαρά ορθόδοξο εκκλησιαστικό περιεχόμενο, περιφερειακής εμβέλειας που εκπέμπει επίγεια στην Κεντρική Μακεδονία με έδρα στους Αμπελόκηπους Θεσσαλονίκης. Ιδρύθηκε το 1993 και λειτουργεί από το 1994.

Ιστορία
Η ονομασία του σταθμού προέρχεται από τα αρχικά των λέξεων της φράσης Ελληνική Ορθόδοξος Εκκλησιαστική Ενημερωτική Εκπομπή που αποτελεί και φράση της επωνυμίας της εταιρείας.

Εμπνευστής της δημιουργίας του σταθμού ήταν ο Αρχιμανδρίτης Θεόφιλος Ζησόπουλος. Το 1993 για τις ανάγκες του εγχειρήματος έλαβε πτυχίο δημοσιογραφίας. Το 1996 ανέλαβε τη στελέχωση του σταθμού και εκλέχθηκε πρόεδρος διοικητικού συμβουλίου, θέση στην οποία διετέλεσε για 17 χρόνια, μέχρι να αποβιώσει το 2013.

Το 1998 ο σταθμός συμμετείχε σε διαγωνισμό κι έλαβε άδεια λειτουργίας τηλεοπτικού σταθμού περιφερειακής εμβέλειας.

Το 2007 ο σταθμός έλαβε άδεια για «παροχή τηλεοπτικών υπηρεσιών ελεύθερης λήψης μέσω δορυφόρου» από το ΕΣΡ ξεκινώντας τη διάθεση του μέσω του δορυφόρου Hellas Sat 2 για την Ευρώπη, Telstar 10 για την Ασία και Optus B3 για την Αυστραλία μέσω της πλατφόρμας UBI World TV.

Το 2012 εξέπεμψε για μερικούς μήνες στις ΗΠΑ, τον Καναδά και την Κεντρική Αμερική μέσω του δορυφόρου SES 1.

Η 4Ε, ήταν το πρώτο κανάλι στην Ελλάδα που ξεκίνησε να εκπέμπει μεταβατικά ψηφιακά, από τα κέντρα εκπομπής Χορτιάτης και Φιλίππειο στο δίαυλο 50 UHF στις 30 Οκτωβρίου 2008. Ωστόσο, λίγους μήνες μετά διέκοψε την ψηφιακή του μετάδοση διότι δεν είχε συστήσει αρμόδιο φορέα για την τυπική πραγματοποίησή του.

Το 2012 ξεκίνησε εκ νέου να εκπέμπει ψηφιακά, από την ίδια συχνότητα, μαζί με την TV 100, το Euro TV Κιλκίς και τη Γνώμη Τηλεόραση του Πολίτη μέσω του παρόχου Digital Broadcast Syndication (εν συντομία DBS), που αποτελούσε κοινοπραξία των τεσσάρων καναλιών. Από τις 21 Νοεμβρίου 2014 εκπέμπεται, βάσει ΕΕ, μαζί με τους υπόλοιπους τρεις σταθμούς, ψηφιακά μέσω της Digea με τους δύο τελευταίους να εντάσσονται στον πάροχο μετά από επταετία με την DBS να σταματά οριστικά τη λειτουργία της τον Οκτώβριο του 2019.

Δικτυώσεις
Η 4Ε αναμεταδίδεται στην Ανατολική Μακεδονία και Θράκη από το 2011 μέσω του Cosmos TV με έδρα την Αλεξανδρούπολη (μετέπειτα Πόντος TV μέχρι το 2016 που έκλεισε) και από το 2014 μέσω του ομόσταβλου Λυδία, με έδρα την Καβάλα.

Την περίοδο 2012-2015 μεταδιδόταν στην Αττική, στον Αργοσαρωνικό και σε τμήματα της Εύβοιας και των Κυκλάδων, μέσω του Attica TVtypologies.gr (το Παρόν): Στην Αττική το εκκλησιαστικό κανάλι 4Ε ενώ από το 2015 μεταδίδεται στην Πελοπόννησο και σε τμήματα της Αιτωλοακαρνανίας, της Ζακύνθου, της Στερεάς Ελλάδας και του Αργοσαρωνικού μέσω της Αρκαδικής Ραδιοτηλεόρασης (ART TV) με έδρα την Τρίπολη.

Εμβέλεια
Ο σταθμός από το 2012 προσφέρεται για ελεύθερη λήψη σε όλη την Ευρώπη, τη Βόρεια Αφρική, τη Μέση Ανατολή, τη Ρωσία κ.ά. μέσω της πλατφόρμας COSMOTE TV στο δορυφόρο Eutelsat 9B. Επίσης, είναι διαθέσιμος ευρύτερα στην Ευρώπη κι επιπλέον στη Νότια Αφρική μέσω του δορυφόρου Hellas Sat 4 από το 2020.

Στην Αυστραλία και τη Νέα Ζηλανδία είναι διαθέσιμος μέσω της δορυφορικής πλατφόρμας TV Plus και My Sat στο δορυφόρο Intelsat 19 και μέσω της IPTV πλατφόρμας Ellas TV Max.

Στον Καναδά, από τις 23 Σεπτεμβρίου 2014, είναι διαθέσιμος μέσω της IPTV πλατφόρμας Bell Fibe TV, στις ΗΠΑ μέσω της πλατφόρμας Ellas TV Max και στη Νέα Υόρκη μέσω της RCN.

Στην Κύπρο είναι διαθέσιμος μέσω της IPTV πλατφόρμας CytaVision, καλωδιακά μέσω της Cablenet και στην Ελλάδα προσφέρεται από την Cosmote TV και μέσω IPTV.

Ο σταθμός εκπέμπεται επίγεια ψηφιακά στην Κεντρική Μακεδονία από τα κέντρα εκπομπής της Αριδαίας, των Μουριών, του Φιλιππείου, του Χορτιάτη και στη Χαλκιδική από το κέντρο εκπομπής του Πολυγύρου μέσω του παρόχου Digea. Από τις 21 Νοεμβρίου 2014 μέχρι τις 18 Μαρτίου 2021 εξέπεμπε στα 55 και 50 UHF αντίστοιχα ώσπου έγινε η δεύτερη ψηφιακή μετάβαση στις νέες συχνότητες εκπέμποντας πλέον στα 48 και 46 UHF ενώ παράλληλα, και παρόλο που έχει ολοκληρωθεί η μετάβαση από το αναλογικό στο ψηφιακό σήμα (σχεδόν σε όλες τις περιοχές της Ελλάδας) το κανάλι συνέχιζε να εκπέμπει για αρκετό καιρό, έως το 2016 (πριν λειτουργήσει ο σταθμός Όσιος Νικάνωρ) αναλογικά και από την Κλεισούρα Καστοριάς στον δίαυλο 28 UHF. Τέλος το πρόγραμμα του σταθμού μεταδίδεται σε ζωντανή ροή δεδομένων στο διαδικτυακό του ιστοχώρο.

Παλαιότερα, το κανάλι (πριν τη μετάβαση από το αναλογικό στο ψηφιακό σήμα) είχε διαθεσιμότητα σχεδόν σε όλη τη Βόρεια Ελλάδα (κυρίως στην Αλεξανδρούπολη, την Καβάλα, τις Σέρρες, τη Δράμα, την Κοζάνη, την Πτολεμαΐδα και τη Φλώρινα) και την Ελασσόνα (με ανάληψη του δήμου), ενώ παράλληλα εξέπεμπε μέσω αναμεταδοτών και στο Αργοστόλι, αναλογικές εκπομπές, που διακόπηκαν αργότερα από το ΕΣΡ, και την ΕΕΤΤ, επειδή ο σταθμός, είχε άδεια εκπομπής μόνο για την Κεντρική Μακεδονία. Επίσης ο Όσιος Νικάνωρ έχει άδεια για ενημερωτικό σταθμό, και αναμεταδίδει μαζί με τη Λυδία (που διέθετε ως Πρωινή άδεια για μη ενημερωτικό σταθμό) το 4Ε σε εικοσιτετράωρη βάση για αρκετά χρόνια, κάτι που απαγορεύεται βάσει της ραδιοτηλεοπτικής νομοθεσίας, σε αντίθεση με το 4Ε που διαθέτει άδεια για μη ενημερωτικό σταθμό που επικεντρώνεται σε εκκλησιαστικό πρόγραμμα, ενώ προσήκει σε σταθμό εθνικής εμβέλειας, φαινόμενο που ισχύει και σε περιφερειακούς σταθμούς στην Αττική.

Λυδία Τηλεόραση
Από το 2014, το πρόγραμμα της 4Ε μεταδίδεται στην Ανατολική Μακεδονία και Θράκη μέσω του περιφερειακού καναλιού «ΛΥΔΙΑ» ο οποίος ανήκει ιδιοκτησιακά στην Εκκλησιαστικός Ραδιοτηλεοπτικός Σταθμός Λυδία Α.Ε. η οποία συστάθηκε το 2004 και εδρεύει στην Καβάλα. Αποτελεί τη συνέχεια του μη ενημερωτικού σταθμού Πρωινή TV ο οποίος εκπέμπει από το 1994 και ανήκε ιδιοκτησιακά στη Λόγος Ανώνυμη Εκδοτική Εταιρεία η οποία κατέχει την ομότιτλη τοπική εφημερίδα και τον ομότιτλο ραδιοφωνικό σταθμό (Ράδιο Πρωινή 93,7) που εκπέμπει από το 1988 καλύπτοντας την Καβάλα.Μια πρώτη εισαγωγή στους ραδιοφωνικούς και τηλεοπτικούς σταθμούς της Καβάλας

Στις 19 Δεκεμβρίου 2014 έγινε η απόσχιση του τηλεοπτικού κλάδου από τη Λόγος Α.Ε.Ε. και η απορρόφηση αυτού από τη Λυδία Α.Ε. με αύξηση μετοχικού κεφαλαίου. Το 28.64% των μετοχών της Λυδία Α.Ε. το κατέχει η Φιλόπτωχος Αδελφότητα Νεανίδων "Η Δορκάς" η οποία εδρεύει στους Αμπελόκηπους αλλά κατέχει στην Καβάλα τον εκκλησιαστικό ραδιοφωνικό σταθμό Λυδία η Φιλιππησία 105,3 που εκπέμπει από το 1994 καλύπτοντας την Καβάλα, την Ελευθερούπολη και τη Θάσο.

Ο Λυδία 105,3 αναμεταδίδει τον ομότιτλο σταθμό (Λυδία 94,2) που εδρεύει και αυτός στους Αμπελόκηπους και εκπέμπει από τις 6 Ιουλίου 1993 καλύπτοντας τη Θεσσαλονίκη, τον Σταυρό, τον Λαγκαδά και ευρύτερα την Κεντρική Μακεδονία, ενώ ανήκει στη Ραδιοφωνικός Σταθμός - Λυδία η Φιλιππησία Α.Ε. η οποία συστάθηκε το 1997.

Ο Λυδία 94.2 από το ξεκίνημά του μέχρι τη σύσταση του φορέα ήταν ιδιοκτησία της Ορθόδοξης Χριστιανικής Αδελφότητας "Αγία Λυδία" η οποία κατέχει πλέον την πλειοψηφία των μετοχών του σημερινού φορέα του εκκλησιαστικού σταθμού (84%) ενώ το υπόλοιπο 16% ανήκει σε φυσικά πρόσωπα.

Όσιος Νικάνωρ Τηλεόραση
Από το 2016, το πρόγραμμα της 4Ε μεταδίδεται και στη Δυτική Μακεδονία μέσω του περιφερειακού καναλιού «ΟΣΙΟΣ ΝΙΚΑΝΩΡ», που επίσης ανήκει στην Καβαλιώτικη Λυδία Α.Ε., αποτελώντας τη συνέχεια του ενημερωτικού τηλεοπτικού Καναλιού/Super 28 που ξεκίνησε να εκπέμπει από τα Γρεβενά στις 20 Φεβρουαρίου 1990 με ολιγόωρο και δύο χρόνια μετά με εικοσιτετράωρο πρόγραμμα.

Στις 19 Δεκεμβρίου 2014, με την έλευση του ψηφιακού σήματος στην πόλη των Γρεβενών, το κανάλι άρχισε να εκπέμπει ψηφιακά από το Καλαμίτσι Γρεβενών, αντικαθιστώντας την αναλογική του εκπομπή. Ωστόσο, στις 15 Μαρτίου 2015 διεκόπη η ψηφιακή του εκπομπή και επαναλειτούργησε στις 22 Απριλίου 2016, ως Όσιος Νικάνωρ.Digital TV West Macedonia: ΕΞΑΓΟΡΑ ΤΟΥ ΚΑΝΑΛΙΟΥ 28 ΤΩΝ ΓΡΕΒΕΝΩΝ ΑΠΟ ΤΟ ΘΡΗΣΚΕΥΤΙΚΟ ΚΑΝΑΛΙ 4Ε Παλαιότερα, το Κανάλι 28 ανήκε ιδιοκτησιακά στη Δημοσιογραφικός Οργανισμός - Ραδιοτηλεοπτική Δυτικής Μακεδονίας Α.Ε. με τον διακριτικό τίτλο Δημοσιογραφική Α.Ε. η οποία κατέχει την τοπική εφημερίδα Ενημέρωση. Στις 15 Απριλίου 2016 έγινε η απόσχιση του τηλεοπτικού κλάδου από τη Δημοσιογραφική Α.Ε. και η απορρόφηση αυτού από τη Λυδία Α.Ε. η οποία αύξησε ξανά το μετοχικό της κεφάλαιο.

Πρόγραμμα
Το 4Ε διαθέτει ένα ευρύ πρόγραμμα για την Ορθοδοξία, καθώς και ζωντανές εκκλησιαστικές λειτουργίες. Επιπλέον, το 4Ε παρέχει επίσης υγιεινό, ενημερωτικό και ψυχαγωγικό οικογενειακό πρόγραμμα:

Θεολογία - Προγράμματα σχετικά με την Ορθόδοξη πίστη
Λατρεία - Λειτουργίες της Εκκλησίας (Θεία Λειτουργία, Εσπερινός)
Πολιτισμός - Προγράμματα σχετικά με τον Ελληνικό πολιτισμό
Ενημέρωση - Ενημερωτικές εκπομπές
Ψυχαγωγία - Ψυχαγωγικές εκπομπές
Εκπαίδευση - Εκπαιδευτικές εκπομπές
Οικογένεια - Προγράμματα σχετικά με τη ζωή μιας Ελληνικής οικογένειας και η σχέση της με την Ορθόδοξη πίστη
Παιδί - Παιδικά προγράμματα

Ιδιοκτησία
Ο σταθμός ανήκει ιδιοκτησιακά στη Ραδιοτηλεοπτικός Σταθμός - Ελληνική Ορθόδοξος Εκκλησιαστική Ενημερωτική Εκπομπή Α.Ε. η οποία συστάθηκε στις 16 Δεκεμβρίου 1993 με την επωνυμία Ραδιοτηλεοπτικός Σταθμός Ι.Μ.Θ. - Ελληνική Ορθόδοξος Εκκλησιαστική Ενημερωτική Εκπομπή Α.Ε. ανήκοντας τότε στην Ιερά Μητρόπολις Θεσσαλονίκης που ήταν και ιδρύτρια με αρχική έδρα στη Θεσσαλονίκη.

Στα μέσα του 1996, το κανάλι μεταφέρεται στους Αμπελοκήπους ενώ το 2012 αφαιρείται από την επωνυμία του φορέα του η Ι.Μ.Θ. λόγω αλλαγής του ιδιοκτησιακού με το 25.30% να κατέχει η Ορθόδοξη Χριστιανική Αδελφότητα "Αγία Λυδία" ενώ το 1.81% η Ιερά Μονή Αγίας Θεοδώρας η οποία υπάγεται στη μητρόπολη, το 1.71% η Εκκλησία της Ελλάδος και το υπόλοιπο 71.18% σε φυσικά πρόσωπα.

Παραπομπές

Εξωτερικοί σύνδεσμοι
Επίσημη ιστοσελίδα
Ιστοσελίδα αδελφότητας «Λυδία»
Ιστοσελίδα ραδιοτηλεόρασης «Λυδία» Καβάλας
Επίσημη ιστοσελίδα του Λυδία 94.2 Θεσσαλονίκης

Κατηγορία:Ελληνικοί ραδιοφωνικοί σταθμοί
Κατηγορία:Μέσα Μαζικής Ενημέρωσης της Θεσσαλονίκης
Κατηγορία:Ιδιωτικοί τηλεοπτικοί σταθμοί περιφερειακής εμβέλειας (Κεντρική Μακεδονία)
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1994